P r e d k l a d a c i a   s p r á v a

	Na pozvanie spolkového kancelára Rakúskej republiky Wolfganga Schssela sa dňa 28. septembra 2001 uskutoční návšteva delegácie vedenej predsedom vlády Slovenskej republiky 
M. Dzurindom v Rakúskej republike. 

	Predseda vlády SR M. Dzurinda uskutočnil oficiálnu návštevu v Rakúsku dňa 6.11.1998 - ako prvú zahraničnú cestu po nástupe do funkcie. Dňa 30.4.1999 bol na oficiálnej návšteve SR rakúsky spolkový kancelár V. Klima. Spolkový kancelár W. Schssel uskutočnil oficiálnu návštevu SR 10. októbra 2000,  krátko po zrušení sankcií 14 európskych krajín voči Rakúsku.
	
	M. Dzurinda bude počas návštevy rokovať so svojim partnerom W. Schsselom a prijme ho rakúsky spolkový prezident T. Klestil. V rámci programu sa predseda vlády SR stretne aj s krajinským predsedom vlády Dolného Rakúska E. Prllom a s mienkotvornými osobnosťami a občanmi Dolného Rakúska bude diskutovať o otázkach rozširovania Európskej únie.

	Obsahom rokovaní budú bilaterálne slovensko-rakúske vzťahy, zhodnotenie ich vývoja a dosiahnutých výsledkov za posledný rok od oficiálnej návštevy W. Schssela v SR a  možnosti  ich ďalšieho rozvoja, najmä v oblasti hospodárskej a obchodnej spolupráce. Prerokované budú tiež  aktuálne otázky regionálnej a cezhraničnej spolupráce susediacich regiónov Slovenska a Rakúska, ako aj v celom regióne strednej a východnej Európy. Témami rozhovorov budú aj otázky spojené s pokrokom v procese integrácie krajín strednej a východnej Európy do EÚ, s inštitucionálnymi reformami v rámci Únie a s diskusiou o budúcnosti EÚ.